Σπαγγέτι ολικής με τραγανά λαχανικά και σουσάμι
Αν θέλουμε, βάζουμε 1 κουταλιά ταχίνι σε κάθε πιάτο και σερβίρουμε.
500 γρ. σπαγγέτι ολικής άλεσης, 200 γρ. μπρόκολο, σε μικρά μπουκέτα, 200 γρ. κουνουπίδι σε μικρά μπουκέτα, 2 καρότα, χοντροτριμμένα, 1 πράσο, σε λεπτές ροδέλες, 1 πιπεριά Φλωρίνης από βάζο, ψιλοκομμένη, 2 κουτ. σούπας σουσάμι, καβουρδισμένο σε τηγάνι για 2 λεπτά, χωρίς λάδι, 3 κουτ. σούπας ελαιόλαδο, 100 γρ. ταχίνι (προαιρετικά), αλάτι, φρεσκοτριμμένο πιπέρι
Βράζουμε τα ζυμαρικά σύμφωνα με τις οδηγίες της συσκευασίας και τα στραγγίζουμε.Κρατάμε στην άκρη 1/2 φλιτζ. τσαγιού από το νερό όπου τα βράσαμε. Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε τα καρότα και το πράσο για 1-2 λεπτά, μέχρι να μαλακώσουν ελαφρώς. Προσθέτουμε τα υπόλοιπα λαχανικά και συνεχίζουμε το σοτάρισμα για άλλα 2 λεπτά, ανακατεύοντας με ξύλινη κουτάλα. Προσθέτουμε τα ζυμαρικά, το νερό που κρατήσαμε στην άκρη, αλατοπιπερώνουμε και ανακατεύουμε να αναμειχθούν ομοιόμορφα τα υλικά. Σκορπίζουμε το σουσάμι και μοιράζουμε στα πιάτα. 
Ζυμαρικά,Κουνουπίδι,Μπρόκολο,Vegan,Νηστίσιμα